S'inaugura el nou mural ceràmic de la parròquia de la Santíssima Creu d'Alaquàs
13/09/2010

# S'inaugura el nou mural ceràmic de la parròquia de la Santíssima Creu d'Alaquàs

*   13/09/2010
*   [Imprimir](#)
*   Compartir
*    https://www.alaquas.org/documento.asp?id\_do=12276

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12276%2F0&title=Ajuntament%20d%27Alaqu%C3%A0s.%20Premsa.S%27inaugura%20el%20nou%20mural%20cer%C3%A0mic%20de%20la%20parr%C3%B2quia%20de%20la%20Sant%C3%ADssima%20Creu%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12276/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12276/13092010img_1552_Form_4.jpg)](https://www.alaquas.org/ficheros/documentos/2010/2/12276/13092010img_1552_Form_10.jpg "<a href='https://www.alaquas.org/ficheros/documentos/2010/2/12276/13092010img_1552_Form_10.jpg' target=_blank><i class='fa fa-external-link' aria-hidden='true'></i>.S'inaugura el nou mural ceràmic de la parròquia de la Santíssima Creu d'Alaquàs</a>")

L'alcaldessa d'Alaquàs, Elvira García Campos i l'arquebisbe de València, Carlos Osoro, inauguren l'obra ceràmica realitzada per l'artista local Vicenta Julià

El diumenge 12 de setembre, coincidint amb la celebració de la festivitat en honor a la Santíssima Creu i la clausura oficial de les Festes Majors d'Alaquàs, es va inaugurar el nou mural ceràmic de la façana de la parròquia de la Santíssima Creu. L'arquebisbe de València, Carlos Osoro, acompanyat del rector, Francisco Ballesteros i de l'alcaldessa d'Alaquàs, Elvira García Campos, va beneir la nova obra en un acte oficial organitzat per la Confraria de la Santíssima Creu. A l'acte va assistir també el secretari general dels Socialistes Valencians i exalcalde d'Alaquàs, Jorge Alarte.

El nou mural ha sigut realitzat per l'artista local Vicenta Julià amb la col·laboració de Rosa de la Fuente, Deme de la Fuente, Pilar García, Pura Sierra i Mª Jesús Carrión. El mural consta de 70 plaques modelades totalment a mà realitzades amb gres i motius d'engalbes i vidriats. Es tracta d'un projecte fruit d'un treball constant al llarg dels últims anys per part de l'autora Vicenta Julià a través del curs de ceràmica impartit a Alaquàs i organitzat per l'Ajuntament d'Alaquàs, amb la implicació de la parròquia i la Confraria de la Santíssima Creu.

Amb la benedicció del mural, finalitzen les Festes de la Santíssima Creu d'Alaquàs que han tingut la seua celebració central aquest cap de setmana amb una programació completa per a tots els públics. El divendres es van celebrar les tradicionals paelles i _torrà_ en l'albereda Nord així com la V Sardinada Popular organitzada pel Club de Pescadors d'Alaquàs. El dissabte va tindre lloc el dinar de germanor i per la nit el tradicional espectacle de varietats a càrrec de l'artista local Toni Garsan. El diumenge es va celebrar la missa major i la tradicional processó seguida d'un castell de focs d'artifici.